de fi de fi fi fi fi fi es sl fi fi fi fi id fi de fi fi fi fi fi es sl jbo es de fi fi en en et fi fi fi en fi en fi en fi fi fi fi fi fi en fi en fi fr fi fi fi fi fi fr fi fi fi fi fi fr fi fi en fi fi fr fi fi en fi fi en fi fi fi fi fi en fi fi fi fi en et fi fi fi fi en fi fi fi fi fi de fi fi fi fi de fi fi fi fi de fi fi fi fi fi de th es fi tr fi fi fi fi id fi en en es tr es es
Syntytarinamme ei ole se tavanomaisin
Fraktio täyttää tänä vuonna (2022) kymmenen vuotta. Kymmenessä vuodessa on tapahtunut paljon. Kymmenen vuoden aikana sekä henkilöstö että liikevaihto ovat kymmenkertaistuneet. Kymmenen vuoden aikana moni asia on pysynyt myös samana, mutta myös paljon on opittu, muututtu ja kasvettu.
Fraktio perustettiin vuonna 2012 viiden työkaveruksen halusta luoda työpaikka, jossa töihin meno ei ottaisi aivoon.
Viisikko halusi luoda järkevän työpaikan, jossa asioita ei tehtäisi kuin pörssiyrityksissä.
Fraktion perustivat: Jesse Peurala, Henri “Tohtori” Vesala, Petri “Larva” Koivula, Mikko “Pekkis” Forsström ja Mikko “Puppe” Hirvonen, sekä sijoittajana Pekka Koskinen.  Muutama laskutuskuukausi myöhemmin mukaan tulivat  Panu Leppäniemi ja Joonas Pajunen.
Kuvassa Joonas Pajunen, Mikko Hirvonen, Panu Leppäniemi, Jesse Peurala, Pekka Koskinen, Mikko Forsström, Petri Koivula ja Henri Vesala
Io-villityksessä yrityksen nimen haluttiin päättyvän io-tavuun, joten sopivia vaihtoehtoja etsittiin sanakirjan avulla. Loppusuoralla oli fraktio-sanan rinnalla mm. banaanivaltio. Syytä siihen miksi Fraktioon päädyttiin ei kukaan enää muista, nimeen ollaan silti edelleen tyytyväisiä.
Ensimmäiset kotisivut rellattiin auton takapenkiltä. Autossa oli sen hetken koko pääoma (kaikki fraktiolaiset) menossa Turkuun asiakastapaamiseen. Helsinki-Turku moottoritiellä valitettavasti vain on niin paljon tunneleita, että verkko katkesi usein. Sivut kuitenkin olivat livenä ennen kuin viisikko kurvasi asiakkaan pihalle.
Alusta alkaen oli suunnitelmissa jakaa omistusta henkilöstölle. Pitkään mietittiin erilaisia vaihtoehtoja mm. osuuskunnan ja osakeannin välillä. Äänestettiinkin. Lopulta vuonna 2019 järjestettiin Fraktion ensimmäinen henkilöstöanti ja Fraktio sai kerralla kasan uusia onnellisia omistajia.
Henkilöstöanteja on tarkoitus järjestää jatkossa parin vuoden välein.
Tärkeimmät arvot ja periaatteet
Fraktion tärkeinä periaatteina on alusta alkaen olleet läpinäkyvyys ja hierarkiattomuus. Vuonna 2015 kirjasimme Great Place to Work -tutkimukseen: “Tärkeimpiä arvojamme ovat avoimuus, rehellisyys ja toisista välittäminen.“ Tämän jälkeen ne ovat joka vuosi hieman kehittyneet, mutta radikaalia muutosta ei ole tapahtunut. Olennaista on mennä aina kehittyä ja mennä eteenpäin, toimia avoimesti ja luottaen, sekä välittää ihmisistä ja ympäristöstä.
Mikä tekee Fraktiosta erilaisen? Mikä erottaa Fraktion kilpailijoista? Tätä on kysytty usein. Teemme samoja webbihommia kuin muutkin. Haluamme tehdä asiat hyvin. Joskus se tarkoittaa hyväksi todettujen toimintamallien käyttämistä. Joskus se tarkoittaa uusien mallien kehittämistä ja parempien työtapojen ja mallien luomista. Aina se kuitenkin tarkoittaa oppimista, osaamisen jakamista ja inhimillistä otetta. Me teemme työtä ihmisille ja ihmisten kanssa.
Fraktio perustettiin elokuussa 2012.
Ensimmäinen toimisto sijaitsi Kaupintiellä samoissa tiloissa Solinorin ja Leadfeederin kanssa.
Järjestimme ensimmäisiä meetupeja ja osallistuimme aktiivisesti erilaisiin alan tapahtumiin.
Palkkasimme ensimmäisen designerin tekemään ensiluokkaisista verkkopalveluistamme ensiluokkaisen näköisiä.
Syksyllä 2014 muutimme suurempiin tiloihin Pasilaan.
Järjestimme ensimmäisen elokuvaillan, johon kutsuimme asiakkaita ja ystäviä. Luonnollisesti teetimme tapahtumaan lakuja lamantiinikoristuksilla.
Vuonna 2015 aloimme järjestämään julkisia presiksiä ja striimasimme ensimmäisen perjantaipresiksen.
Fronttimaailma sai uusia tuulia kun React saapui.
IoT teki tuloaan, mikä näkyi myös projekteissa.
Upgradasimme leffanäytöksemme astetta suurempaan saliin ja täytimme sen asiakkailla ja ystävillä.
Great Place to Work -tutkimuksessa ylsimme sarjassamme kolmannelle sijalle!
Pasila jäi meille pieneksi ja vuoden loppupuolella muutimme Antinkadulle Kamppiin.
Great Place to Work -tutkimuksessa ylsimme sarjassamme neljännelle sijalle!
Vuokrasimme maan suurimman leffasalin leffailtaa varten ja täytimme sen 800 asiakkaalla ja ystävällä.
Great Place to Work -tutkimuksessa ylsimme sarjassamme kolmannelle sijalle!
Erilaiset tapahtumat ja perjantaipresikset toivat toimistolle viikoittain paljon vieraita.
Great Place to Work -tutkimuksessa ylsimme sarjassamme neljännelle sijalle!
Maailma muuttui. Koronapandemia sulki rajat ja pakotti kaikki etätöihin. Verkkopalvelut ja verkkoasiointi nousivat entistä korvaamattomampaan rooliin kun kaikki peruskoulusta terveydenhuoltoon opettelivat uusia toimintatapoja.
Fraktio sai uuden toimitusjohtajan.
Pandemiasta tuli uusi normaali. Etätyöt olivat arkea ja yhteisöllisyyteen panostettiin Fraktiolla uusilla tavoilla.
Fraktion valmennukset laajentuivat merkittävästä. Reactin lisäksi valmensimme mm. UX/UI-suunnittelua ja palvelumuotoilua.
Pandemia helpottui ja etätyösuositus poistui. Vuoden aikana toimisto on hiljalleen herännyt taas eloon. Presikset, saunaillat ja yhteiset illanvietot ovat lisääntyneet.
Fraktio saa uuden visuaalisen ilmeen ja uudet verkkosivut. Toiminnan ytimessä pysyvät samat arvot. Syksyllä juhlitaan 10-vuotisbileitä.
Liikevaihto: Selviää vuoden lopussa